**Ana Kurnikova**|  |
| **Šalis** | Rusija Rusija, Jungtinės Amerikos Valstijos JAV |
| **Gyvenamoji vieta** | Majamis, JAV |
| **Gimimo data** |  1981 m. birželio 7 d. (41 metai) |
| **Gimimo vieta** | Maskva, SSRS |
| **Ūgis** | 1,73 m |
| **Svoris** | 56 kg |
| **Profesionaliame sporte nuo** | 1995 m. |
| **Žaidžia** | Dešine ranka |
| **Karjeros pajamos** | US$3 584 662 |
| **Oficialus tinklalapis** | www.facebook.com |
| **Vienetų varžybos** |
| **Karjeros rekordas:** | 209–129 |
| **Karjeros titulai:** | 0 WTA, 2 ITF |
| **Aukščiausias reitingas:** | Nr. 8 (2000-11-8) |
| **Didžiojo Kirčio turnyrų rezultatai** |
| Australian Open | QF (2001) |
| French Open | 4R (1998, 1999) |
| Vimbldonas | SF (1997) |
| US Open | 4R (1996, 1998) |
| **Dvejetų varžybos** |
| **Karjeros rekordas:** | 200–71 |
| **Karjeros titulai:** | 16 WTA |
| **Aukščiausias reitingas:** | **Nr. 1** (1999-11-22) |
| **Didžiojo Kirčio turnyrų rezultatai** |
| Australian Open | **W** (1999, 2002) |
| French Open | F (1999) |
| Vimbldonas | SF (2000, 2002) |
| US Open | QF (1996, 2002) |
| Šablonas paskutinį kartą taisytas: 2008-10-28. |

**Ana Kurnikova** (rus. *Анна Сергеевна Курникова*; g. 1981 m. birželio 7 d. Maskvoje) – buvusi Rusijos tenisininkė ir fotomodelis. Pirmoji pasaulio raketė dvejetų varžybose, dukart Atvirojo Australijos čempionato dvejetų nugalėtoja (abu kartu su Martina Hingis). Nuo 2000 m. turi JAV pilietybę. 

A. Kurnikova su rakete, 2002 m.

Biografija
----------

Ana augo paprastoje, vidutines pajamas gaunančioje rusų šeimoje. Tenisą pradėjo žaisti nuo penkerių metų Maskvos „Spartako" teniso klube. Būdama 10 metų išvyko į JAV, Floridą, kur tęsė treniruotes Nick Bollettieri teniso akademijoje. 

1994 m. ji tapo neoficialaus pasaulio čempionato iki 14 metų amžiaus grupėje nugalėtoja. 1995 m. ITF jaunių reitinge ji tapo pirma. Ji žaidė už Rusiją ir nugalėjo „Fed Cup" turnyre, 15–metė atstovavo Rusijos rinktinę 1996 m. vasaros olimpinėse žaidynėse. 

1995-2003 m. žaidė profesionalų tenisą. Profesionalios tenisininkės karjerą ji baigė 21 metų dėl patirtos nugaros traumos. Ji nerizikavo atlikti sudėtingą operaciją, nes tuo metu nebuvo išvystytos lazerinės gydymo metodikos. 

Šviesiaplaukė, puikios figūros A. Kurnikova pelnė seksualiausios tenisininkės vardą, vadinta viena gražiausių pasaulio moterų. Ją rėmė garsios sporto prekių kompanijos, rengė fotosesijas modelių žurnalai. Žaisdama tenisą, ji užsidirbo tik 3,5 mln. JAV dolerių, o didžiausią turtą susikrovė reklamuodama žinomus prekinius ženklus.

Žiniasklaida stebėjo jos santykius su pramogų pasaulio ir sporto žvaigždėmis. 2000 m. buvo pranešta, kad ji ketino susituokti su rusų NHL žaidėju Pavelu Bure. Kitas Rusijos ledo ritulio žaidėjas Sergejus Fiodorovas, kuris žaidė Detroito „Red Wings", teigė, kad jis 2001 m. buvo trumpai vedęs Kournikovą, tačiau jie vėliau išsiskyrė tais pačiais metais. 2001 m. Ana susipažino su ispanų atlikėju Enrique Iglesias, kai ji filmavosi jo vaizdo klipe „Escape". 2017 m. gruodį pramogų pasaulis gavo netikėtą žinią, kad pora susilaukė dvynių. Teigiama, kad jie gyveno kartu, visą tą laiką slėpdami savo santykius. Nebuvo net paskelbta, ar jie susituokę.

Šaltiniai
---------

1. ↑  „World's sexiest woman: top vote goes to Kournikova". *Reuters*. 24 May 2002. Nuoroda tikrinta 5 July 2008. [neveikianti nuoroda]
2. ↑  „Anna: Tennis's one love". *BBC*. 26 June 2000. Nuoroda tikrinta 5 July 2008.
3. ↑

Nuorodos
--------

|  |  |
| --- | --- |
|  | **Vikiteka: Ana Kurnikova** – vaizdinė ir garsinė medžiaga  |

* imdb.com: Ana Kurnikova